Teisel hommikul juhtus midagi enneolematut - Raudnaskide pere ärkas kl 6.30 ilma peksu ja külma veeta. Tuleb tänada ajavahet! Sõime hommikust, maadlesime kohaliku lennufirmaga edutult  lennukipiletite ostu teemal ja läksime kalaturule. Mann oli selleks ajaks Katya 3-aastase tütre Katherinaga nii suurteks sõpradeks saanud, et jäi koos Katherina ja koduabilisega koju. Me oleks ta hea meelega kaasa võtnud, aga tema ei soovinud. Kala ja mereannid on siin värsked ja soodsad. Hiljem hüppasime läbi puu-ja juurviljahallist, et ühtteist kohalikku proovida. Valmsitasime Katyaga koos kohalikku laadi lõunasöögi värsketest mereandidest ja jõime kõrvale pudeli külma valget Argentiina veini.